এটিএম থেকে টাকা তুলেও বাজারে টাকা চালানো যাচ্ছে না। এমন সমস্যায় পড়তে পারেন আপনিও। শুক্রবার সকালে যে সমস্যায় পড়লেন পূর্ব মেদিনীপুরের মহিষাদলের বাসিন্দা রঘুরাম কামিলা।
এদিন সকালে মহিষাদলেরই অ্যাক্সিস ব্যাঙ্ক-এর একটি এটিএম থেকে ২০০০ টাকা তুলেছিলেন রঘুরামবাবু। অভিযোগ তার মধ্যে বাতিল হওয়া একটি ১০০ টাকার নোট ছিল। টাকা তোলার পরে এটিএম-এর নিরাপত্তাকর্মীকে দেখান রঘুরামবাবু। তার পরে বাজারে গিয়েও সেই টাকা চালাতে পারেননি তিনি। একটি রাষ্ট্রায়ত্ত ব্যাঙ্ক গিয়ে টাকা জমা দেওয়ার চেষ্টা করলেও টাকা নিতে চায়নি ব্যাঙ্ক কর্তৃপক্ষ। অ্যাক্সিস ব্যাঙ্কের সঙ্গেই রঘুরামবাবুকে যোগাযোগ করতে বলা হয়। কিন্তু মহিষাদলে অ্যাক্সিস ব্যাঙ্কের কোনও শাখা নেই। ফলে আরও সমস্যায় পড়েছেন ওই গ্রাহক। কত সালে এই নোট ছাপানো হয়েছিল, নোটে তারও উল্লেখ নেই।
দেখুন ভিডিও ১

কী বিপদে গ্রাহক? দেখুন ভিডিও ২

কী বলছেন এটিএম নিরাপত্তারক্ষী? দেখুন ভিডিও ৩